આજે સમાજ ના દરેક ઘરોમાં પહોચતું સેતુ સમાજ સંદેશ અખિલ ભારતીય સ્તરે થતી સમાજની દરેક ગતિવિધિઓથી સમાજ બંધુઓને વાકેફ કરીં રહ્યુ છે.સમય સમય પર બદલાતા કલેવર ને કારણે આ મુખપત્ર આજે સમાજ્બંધુઓના ઘરોમાં ડ્રોઈંગહોલની શોભા બની રહ્યું છે. કોઈ મહેમાન ઘરે આવે અને હોલમાં સેતુ સમાજ સંદેશ ના જોવે તો તુરંત જ પૂછા કરે છે કે આપણે ત્યાં સેતુ સમાજ સંદેશ નથી આવતું ? આજ સેતુ સમાજ સંદેશની લોકપ્રીયતાની પારાશીશી છે.લોકો ને સામાજિક પ્રવુતિઓની જાણકારી ,મહાસભા દ્વારા થતી કાર્યવાહીઓ ,મહાસભાની નવરત્ન સમ વિવિધ સમીતીઓની પ્રવુતીઓ , ધટકો ના સમાચારો ,આરોગ્ય પ્રદલેખો ,સમાજની ૧૬ પ્રાદેશિક સમીતીઓની જાણકારીઓ ,યુવા વિભાગના સમાચારો ,મહિલા વિભાગના સમાચારો, સગપણ લાયક કુમાર – કુમારિકાઓની માહિતિ આપણું મુખપત્ર અવિરત પણે સમાજ બંધવોને પીરસતું રહ્યું છે. મિત્રો પોસ્ટની અનિયમિતતાને કારણે જેને સેતુ સમાજ સંદેશ નથી મળતું તેઓ ખુબ જ આતુરતા પૂર્વક એની રાહ જોવે છે અને તંત્રીશ્રી ને ફોન કરી પોતાનો ગુસ્સો ઠાલવે છે આ બતાવે છે કે સેતુ સમાજ સંદેશ સમયસર ન મળે તો સમાજ બાંધવો ને તેમનો ઉચાટ રહે છે આજે લગભગ પાંચ હજાર નકલો છપાઈને ઘેર ઘેર પહોચતું આપણું મુખપત્ર એ ઘણી તડકી છાયણી જોએલ છે .